Държавен вестник, бр. 95, 2010 г., стр. 11

БРОЙ  95	
Д Ъ Р Ж А В Е Н  В Е С Т Н И К 	
СТР.  11  
16. контролира и обобщава статистическата 
информация за горите в териториалния обхват 
на дейност на РДГ;
17. координира и контролира изпълнението 
на стратегии и планове за действие в горското 
и ловното стопанство;
18. координира и контролира изпълнението 
на поддържащи, направляващи, регулиращи 
и възстановителни дейности в защитените 
територии;
19. организира, координира, контролира и 
отчита дейностите по опазването и охраната на 
горите и земите от горския фонд, както и на 
дивеча и рибните ресурси във водните обекти, 
ползвани за любителски риболов в територи­
алния обхват на дейност на РДГ;
20. координира и контролира изготвянето и 
изпълнението на проекти, планове и програми, 
свързани с опазването на горите от пожари, и 
отчита дейностите по изпълнението им;
21. осъществява взаимодействие и коорди­
нация с регионалните структури на Министер­
ството на вътрешните работи и други институ­
ции във връзка с провеждането на съвместни 
мероприятия по опазването и охраната на 
горите, дивеча и рибните ресурси, ползвани за 
любителски риболов, и по опазване на горите 
от пожари;
22. участва в извършването на комплексни 
или тематични проверки на ДГС и ДЛС;
23. координира и контролира в територи­
алния обхват на РДГ дейностите по чл. 14 от 
Закона за лова и опазване на дивеча;
24. организира и контролира изготвянето и 
изпълнението на проекти, планове и програми, 
свързани със стопанисването, ползването и 
опазването на дивеча;
25. извършва анализи и прогнози и разработва 
програми за развитието на ловното стопанство 
в териториалния обхват на РДГ;
26. контролира ползването на недървесни 
горски продукти;
27. координира и контролира дейностите по 
ползванията от горите и възлагане на лесокул­
турните мероприятия;
28. събира и анализира информация за със­
тоянието и тенденцията на пазарите на дърве­
сина и други суровини и продукти, добивани 
от горския фонд;
29. контролира и отчита изпълнението на 
дейностите, за които ИАГ е предоставила 
средства на държавните горски стопанства и 
държавните ловни стопанства за извършването 
на дейности, свързани с възпроизводството и 
опазването на горите и дивеча, както и рибните 
ресурси, ползвани за любителски риболов;
30. участва в изготвянето на противопожарни­
те и мобилизационните планове на дирекцията, 
разработва план за привеждане на дирекцията 
от мирно на военно положение, военновременен 
план и план за разсредоточаване и евакуация;
31. отговаря за дейността по отбранително-
мобилизационната подготовка;
32. разработва план за действие на РДГ при 
екстремни обстоятелства и провежда съответ­
ните мероприятия;
33. осъществява връзки и взаимодействия с 
регионалните служби по отношение на моби­
лизационните дейности и гражданската защита;
34. координира и контролира планирането 
и изпълнението на програмите и проектите, 
финансирани от ЕС и от други международни 
източници;
35. отговаря за поддръжката на информаци­
онната система за програми и проекти, финан­
сирани от ЕС и от международни организации 
и източници;
36. координира, контролира и отчита ра­
ботата с неправителствените организации и 
международното сътрудничество;
37. събира, обобщава, анализира и съхранява 
информацията, получена от ДГС и ДЛС. 
Г л а в а  ч е т в ъ р т а
ОРГАНИЗАЦИЯ НА РАБОТАТА
Чл. 14. Организацията на работата в РДГ 
се осъществява по реда на правилника и в 
съответствие с вътрешните правила за работа 
на дирекциите в РДГ.
Чл. 15. Служителите в РДГ изпълняват въз­
ложените им задачи и отговарят пред прекия 
си ръководител за изпълнението на работата 
съобразно длъжностните си характеристики.
Чл. 16. (1) Непосредственото ръководство на 
дирекциите в РДГ се осъществява от директор.
(2) Директорът на дирекция ръководи, ор­
ганизира, контролира, планира, координира, 
отчита се и носи отговорност за дейността и 
за изпълнението на задачите, възложени на 
дирекцията в съответствие с определените в 
правилника функции.
Чл. 17. (1) Документите, изпратени до регио­
налната дирекция, се завеждат във входящ регис­
тър, като се отбелязва датата на получаването.
(2) При завеждането на документите се 
извършва проверка за наличието на всички 
материали, посочени като приложения в тях, и 
се образува служебна преписка. Когато липсват 
някои от описаните като приложения документи, 
това обстоятелство се отразява в регистъра и 
върху заведения документ.
(3) Документи, адресирани до ИАГ и МЗХ, 
изпращани от или чрез РДГ, задължително се 
придружават с писмено становище на РДГ.
Чл. 18. (1) В РДГ се води регистър на до­
говорите.